آمریکا بیرلشمیش دؤولتلری پرزیدنتی دونالد ترامپین، قیزی ایوانکا ترامپ و کورکه‌نی جرد کوشنرین آغ ائوده‌ن اوزاقلاشدیریلماسی اوچون اسکی مودور جان کلی‌یه تاپشیریق وئردیگی ادعا ائدیلدی.
آمریکا نیویورک تایمزین خبرینه گؤره، ژورنالیست ویکی واردین قلمه آلدیغی و گله‌جک هفته‌لرده بازارا چیخاجاق کیتاب‌دا، ترامپین، قیزی و کورکه‌نی ایله ایلیشکیسی حاقین‌دا غریبه ادعالار یئر آلدی.
کیتاب‌دا، ترامپین وظیفه‌یه باشلادیقدان قیسا مدت سونرا او دؤور دفتر مودورو اولان جان کلی، ایوانکا-جرد ایکیلی‌سینین آغ ائوده‌ن اوزاقلاشدیریلاراق، نیویورکا گؤندریلمه‌سی باره‌ده گؤستریش وئردیگی معلوماتی وئریلدی.
ترامپین، قیزی و کورکه‌نینین مطبوعات قارشی‌سین‌دا منفی گؤرونتو یاراتدیغین‌دان شیکایت ائتدیگینین بیلدیریلدیگی کیتاب‌دا، "اونلار اویونون نئجه اویناناجاغینی بیلمیر" ایفاده‌لرینی ایشلتدیگی قید ائدیلدی.
نیویورک تایمزا دانیشان قایناقلار ایسه ترامپین بو پلانینا باخمایاراق ایوانکا-جرد ایکیلی‌سینینن واشینگتون‌داکی وارلیقلارینی داوام ائتدیردیگینی و ترامپین ایسته‌گینین ده گئچدیگینی بیلدیردی.
کوشنرین وکیلی پیتر میریجانیان، قونویلا ایلگیلی وئردیگی آچیقلامادا، کیتاب‌داکی ادعالارین "یانلیش و قوراشدیرما" اولدوغونو ساووندو.
